Akud d yiwet n tmiḍrant ur zmirent ara ad wallint wallen-ik, akken i d-nennan yakan d timitar-is kan i t-zemreḍ ad tt-waliḍ. Seg usegzawal Cursus:« Iɛewwiqen i d-nettemlal deg teṣleḍt n wakud d usbadu-ines ttuɣalen ɣer tewsit n tilin-is netta s timmad-is, izri d yimal ur sɛin ara kra n tilin siwa deg wallaɣ n umdan, ma yella dayen i nettidir imiren yezga yettkellixaɣ, s waya i nettili nezmer kan ad negzu belli d taswiɛt n wawal, ɣef waya ur nezmir ara ad neɛqel akud siwa s ubeddel i d-yettilin deg tfekka n umdan i yettuɣalen d amɣar, maca deg wullis maci d tagi i d tamuɣli i yesɛa wakud maca d asnulfu-nni n yineḍruyen ara d-iteddun d tagi i d tamsalt iɣef ara nettmeslay ».17 Lmeɛna-s tilin n wakud tettili kan deg wallaɣ n umdan, yettxemmim ɣef wakud belli atan iɛedda neɣ ahat ad d-ileḥḥu.